CELEX: 22012D0225
Language: mt
Date: 2012-12-07 00:00:00
Title: Deċiżjoni tal-Kumitat Konġunt taż-ŻEE Nru 225/2012 tas- 7 ta’ Diċembru 2012 li temenda l-Anness XV (Għajnuna mill-Istat) tal-Ftehim ŻEE

21.3.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 81/27
               
            DEĊIŻJONI TAL-KUMITAT KONĠUNT TAŻ-ŻEE
      Nru 225/2012
      tas-7 ta’ Diċembru 2012
      li temenda l-Anness XV (Għajnuna mill-Istat) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 360/2012 tal-25 ta’ April 2012 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għal għajnuna de minimis mogħtija lil impriżi li jipprovdu servizzi ta’ interess ekonomiku ġenerali (1) li għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (KE) Nru 69/2001 (2), li hu inkorporat fil-Ftehim ŻEE skada u konsegwentement se jitħassar skont il-Ftehim ŻEE.
               
            
                  (3)
               
               
                  L-Anness XV għall-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XV tal-Ftehim ŻEE għandu jiġi emendat kif ġej:
      
                  1.
               
               
                  It-test tal-punt 1e (ir-Regolament tal-Kummissjoni (KE) Nru 69/2001) għandu jitħassar.
               
            
                  2.
               
               
                  Dan li ġej għandu jiddaħħal wara l-punt 1h (id-Deċiżjoni tal-Kummissjoni 2012/21/UE):
                  
                              “1ha.
                           
                           
                              
                                 32012 R 0360: Ir-Regolament tal-Kummissjoni (UE) Nru 360/2012 tal-25 ta’ April 2012 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għal għajnuna de minimis mogħtija lil impriżi li jipprovdu servizzi ta’ interess ekonomiku ġenerali (ĠU L 114, 26.4.2012, p. 8).
                              Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattamenti li ġejjin:
                              
                                          (a)
                                       
                                       
                                          Fl-Artikolu 1(1), il-kliem ‘Artikolu 106(2) tat-Trattat’ jinqara ‘Artikolu 59(2) tal-Ftehim ŻEE’.
                                       
                                    
                                          (b)
                                       
                                       
                                          Dan li ġej jinżdied fl-Artikolu 1(2):
                                          ‘Dan ir-Regolament japplika biss għas-setturi koperti mill-Artikoli 61 sa 64 tal-Ftehim ŻEE.’
                                       
                                    
                                          (c)
                                       
                                       
                                          Fl-Artikolu 2(1), il-kliem ‘Artikolu 107(1) tat-Trattat’ jinqara ‘Artikolu 61(1) tal-Ftehim ŻEE’.
                                       
                                    
                                          (d)
                                       
                                       
                                          Fl-Artikolu 2(1), il-kliem ‘Artikolu 108(3) tat-Trattat’ jinqara ‘Artikolu 1(3) tal-Protokoll 3 tal-Ftehim ta’ Sorveljanza u tal-Qorti’.”
                                       
                                    
                        
            Artikolu 2
      It-testi tar-Regolament (UE) Nru 360/2012 bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni tidħol fis-seħħ fit-8 ta’ Diċembru 2012, sakemm in-notifiki kollha taħt l-Artikolu 103(1) tal-Ftehim ŻEE jkunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, is-7 ta’ Diċembru 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 114, 26.4.2012, p. 8.
      
         (2)  ĠU L 10, 13.1.2001, p. 30.
      
         (*)  L-ebda rekwiżiti kostituzzjonali ma huma indikati.